
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	
1. ՀՀ արդարադատության նախարարություն
	22.07.2026 թ.

	
	N /27.4.3/38600-2026

	 «Հայաստանի Հանրապետության կառավարության 2025 թվականի դեկտեմբերի 25-ի N 1959-Լ որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման (այսուհետ՝ որոշում)  նախագծի (այսուհետ՝ նախագիծ) վերաբերալ հայտնում ենք, որ բովանդակային դիտարկումներ չունենք։ 
Նախագծի 1-ին կետի 4-րդ ենթակետով նախատեսվում է որոշման N 2 հավելվածի 5-րդ կետի 8-րդ ենթակետում «տվյալները» բառից հետո լրացնել «կամ հայտարարությունը» բառերը, որի արդյունքում կարգավորումը կունենա հետևյալ բովանդակությունը․«Դրամական աջակցության տրամադրումը մերժվում (դադարեցվում) է, եթե չեն ներկայացվել սույն կարգի 3-րդ կետով նախատեսված բոլոր տվյալները կամ հայտարարությունը»։
Միաժամանակ, նախագծի 1-ին կետի 3-րդ ենթակետով որոշման N 2 հավելվածի 3-րդ կետը լրացվում է նոր՝ 6-րդ ենթակետով, որի արդյունքում դիմողը որոշման 2-րդ հավելվածի 3-րդ կետով թվարկված տեղեկություններից բացի պետք է ներկայացնի նաև ծրագրից հրաժարվելու վերաբերյալ հայտարարությունը։ Հաշվի առնելով, որ նշված հայտարարության ներկայացումը նախատեսվում է որպես պարտադիր պահանջ, «կամ» շաղկապի կիրառումը կարող է առաջացնել իրավական անորոշություն, ուստի հաշվի առնելով «Նորմատիվ իրավական ակտերի մասին» օրենքի 16-րդ հոդվածի պահանջները, առաջարկում ենք վերանայել որոշման N 2 հավելվածի 5-րդ կետի 8-րդ ենթակետում «կամ» շաղկապի կիրառումը՝ ապահովելու կարգավորման հստակությունը և բացառելու տարբեր մեկնաբանությունների հնարավորությունը։
Բացի այդ, նախագծի 1-ին կետի 3-րդ ենթակետով որոշման N 2 հավելվածի 3-րդ կետի նոր՝ 6-րդ ենթակետի Ձևում կիրառված «տալիս եմ իմ համաձայնությունը» ձևակերպումը վերանայման կարիք ունի։ Մասնավորապես, տվյալ դրույթը ներկայացվում է որպես անձի հայտարարություն, որի միջոցով վերջինս արդեն իսկ արտահայտում է իր կամքը։ Այդ կապակցությամբ առաջարկում ենք վերը նշված ձևակերպումը հանել։
Միաժամանակ, նախագծի 1-ին կետի 3-րդ ենթակետով որոշման N 2 հավելվածի 3-րդ կետում նոր բովանդակությամբ լրացվող 6-րդ ենթակետում «դիմումին» բառից հետո անհրաժեշտ է դնել «։» կետադրական նշանը։ Միաժամանակ, նշված փոփոխության արդյունքում անհրաժեշտություն կառաջանա նաև որոշման N 2 հավելվածի 3-րդ կետի 5-րդ ենթակետում «:» կետադրական նշանը փոխարինել «.» կետադրական նշանով։
	




Ընդունվել է: 
Նախագիծը խմբագրվել է:














Ընդունվել է: 
Նախագիծը խմբագրվել է:




Ընդունվել է: 
Նախագիծը խմբագրվել է:


	
2.ՀՀ ֆինանսների նախարարություն 
	22.07.2026 թ.

	
	N 01/34-2/19519-2026

	Ձեր 09.07.2026թ. N ԱԹ/ԱՀ/27084-2026 գրությամբ ներկայացված՝ «Հայաստանի Հանրապետության կառավարության 2025 թվականի դեկտեմբերի 25-ի N 1959-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Հիմնավորման համաձայն՝ Նախագծի ընդունման դեպքում ՀՀ պետական բյուջեում ծախսերի և եկամուտների էական ավելացում կամ նվազեցում չի ակնկալվում:
[bookmark: _GoBack]Այդ կապակցությամբ հայտնում ենք, որ «էական» եզրույթի առկայությունը ենթադրում է, որ Նախագծի ընդունումը կառաջացնի ՀՀ պետական բյուջեի լրացուցիչ միջոցների հատկացման անհրաժեշտություն, մինչդեռ ներկայացված չէ անհրաժեշտ ծախսերի վերաբերյալ հաշվարկներով հիմնավորված ֆինանսական գնահատականը:
Հետևաբար, առաջնորդվելով ՀՀ կառավարության 25.02.2021թ.-ի N 252-Լ որոշմամբ հաստատված հավելվածի 20-րդ կետի պահանջով` խնդրում ենք հիմնավորմամբ հստակեցնել բյուջետային ծախսերի վրա Նախագծի ազդեցության ֆինանսական գնահատականը:
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:
	Ընդունվել է: 
Նախագծի հիմնավորումը խմբագրվել է: Միջոցառման ֆինանսավորումը կատարվելու է 2026 թվականի ՀՀ պետական բյուջեի 1225 ծրագրի 12018 միջոցառման համար հատկացված միջոցների հաշվին։







